જેને શિયાળામાં શરદી રહેતી હોય અથવા જેને શરદીનો કોઠો હોય તેણે ઠંડા તેલ જેવા કે આંબળા, દૂધી કે બ્રાહ્મી તેલનો ઉપયોગ ટાળવો. તેમણે તલનું તેલ, કોપરેલ, ભૃંગરાજ તેલ વાપરવું જોઇએ. જો તમે વાળ ધોઇને તેલ નાખવાના હો તો તકેદારી રાખો કે વાળ એકદમ સૂકાઇ જાય પછી જ તેલ નાખો. જો તમે રોજ ઓફિસ જાવ છો અને તેલ ન નાખી શકતા હોવ તો રાતે તેલ નાખી લો અને સવારે માથું ધોઇ નાખવું. આથી આખી રાત દરમિયાન તેલ વાળને પોષણ પૂરું પાડશે. તેલ માલિશ હંમેશા મૂળમાં આંગળીઓના ટેરવાથી જ કરવી જોઇએ. અને જો તમને તેલ નાખવાનો પણ સમય ન મળતો હોય તો અંતે તમારે માત્ર આંગળીઓના ટેરવાથી માથામાં માલિશ કરવું. અઠવાડિયામાં 2થી 3વાર પણ આમ કરવાથી ઘણો લાભ થાય છે.વાળ ઓળવા માટે દરેક કાંસકા અલગઅલગ રાખો. અને વાળ હંમેશા ઝીણાં કાંસકાથી ઓળવા. શિયાળામાં ઠંડીના કારણે વાળ ધોવાનું ટાળતા હોઇએ છીએ પરંતુ વાળને અઠવાડિયામાં બે કે ત્રણ વાર અચૂક ધોવો. સવારસાંજ વાળને ખેંચીને ઓળવા જેથી વાળને કસરત મળશે અને વાળ મજબૂત અને લાંબા થાય છે.